**

# Materiál na rokovanie

**Hospodárskej a sociálnej rady SR**

# dňa 15.8.2016

**K bodu č. 13)**

**Stanovisko k**

**návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave**

**Všeobecne k návrhu**

Cieľom predloženého návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave je harmonizácia vnútroštátneho a európskeho práva v oblasti organizácie pracovného času zamestnancov vo vnútrozemskej vodnej doprave. Okrem toho aj zvýšenie ochrany zdravia a bezpečnosti zamestnancov v odvetví vnútrozemskej vodnej dopravy na úrovni Európskej únie, ktorá prijala opatrenia Európskej dohody v súlade so zásadou subsidiarity podľa článku 5 Zmluvy o Európskej únii.

Návrhom zákona sa ustanovujú podrobnejšie požiadavky týkajúce sa organizácie pracovného času mobilných zamestnancov vo vnútrozemskej vodnej doprave, tak ako sú dohodnuté v Európskej dohode o niektorých aspektoch organizácie pracovného času vo vnútrozemskej vodnej doprave.

Predkladateľ nepredpokladá vplyv na rozpočty miest a obcí v súvislosti s prijatím návrhu zákona.

**Pripomienky k návrhu:**

ZMOS neuplatňuje k návrhu zákona zásadné pripomienky.

**Záver:**

ZMOS navrhuje, aby HSR SR odporučila vláde schváliť predložený návrh zákona.

**Michal Sýkora**

**predseda**